এবার ৪ চিকিৎসকের বিরুদ্ধে থানায় রাজ্য মেডিক্যাল কাউন্সিল! কেন?

কলকাতা: এবার সুবর্ণ গোস্বামী-সহ চার চিকিৎসকের বিরুদ্ধে থানায় অভিযোগ দায়ের রাজ্য মেডিক্যাল কাউন্সিলের। কিন্তু কেন? অভিযোগ তাঁরা সরকারি কাজকর্মে বাধা দিচ্ছেন।

জানা যাচ্ছে, রাজ্য মেডিক্যাল কাউন্সিলের তরফ থেকে সুবর্ণ গোস্বামী ছারাও অভিযোগ দায়ের করা হয়েছে উৎপল বন্দ্যোপাধ্যায়, রঞ্জন ভট্টাচার্য এবং মানস গুমটার বিরুদ্ধে। রাজ্য মেডিক্যাল কাউন্সিলের তরফ থেকে ইলেকট্রনিক্স কমপ্লেক্স থানায় এই অভিযোগ দায়ের করা হয়েছে। আর এর জেরে চিকিৎসক সংগঠনের তরফ থেকে প্রতিহিংসা নেওয়া হচ্ছে বলে সরব হন তাঁরা।

আরও পড়ুন: সোমবার হাইকোর্টে আরজি করের জোড়া মামলার শুনানি, থাকবেন নির্যাতিতার মা – বাবা

উল্লেখ্য, এই প্রথম নয় এর আগেও রাজ্য মেডিক্যাল কাউন্সিলের তরফ থেকে জুনিয়র চিকিৎসক আসফাকুল্লা নাইয়া ও কিঞ্জল নন্দকে তলব ঘিরে তৈরি হয়েছিল বিতর্ক। সুধুতাই নয়, আসফাকুল্লার বিরুদ্ধে ভুয়ো ডিগ্রির অভিযোগে তাঁর বাড়িতে চলে পুলিশি তল্লাশিও। অন্যদিকে, পিজিটি হিসেবে কত টাকা স্টাইপেন্ড পান ডাক্তার কিঞ্জল নন্দ সেই প্রশ্ন তুলে চিঠি দেওয়া হয় রাজ্য মেডিক্যাল কাউন্সিলের তরফ থেকে। আর এবার আরও ৪ চিকিৎসকের বিরুদ্ধে সক্রিয় হতে দেখা গেল রাজ্য মেডিক্যাল কাউন্সিলকে।

দেখুন অন্য খবর